title: Estadio de la Romareda
text: Iste articlo ye sobre o estadio de fútbol. Ta o barrio se veiga La Romareda (Zaragoza).
  
  La Romareda ye o nombre d'o estadio de fútbol a on chuga o Real Zaragoza o suyo propietario ye o concello d'a ciudat de Zaragoza que tién cedito o suyo uso ta o Real Zaragoza dica l'anyo 2023.
  
  Historia 
  
  A devantadera d'o estadio de la Romareda se fació con un partito entre o Real Zaragoza y l'Osasuna o 8 de setiembre de 1957, estando president d'o club manyo Cesáreo Alierta. Ganoron os locals 4-3 con gols de Villa (o primer gol en A Romareda), Wilson, Murillo y Villa por segunda vegata y Areta, Gabino y Glaría t'os foranos.
  
  O campo tenió quantos ixamples en 1977, quan se construyoron os nuevos escalerons cubiertos de Norte y Sud y en 1982 quan se construyoron as cubiertas de cheneral posato debito a que sería siede d'o Mundial d'Espanya '82. Tamién estió subseu olimpica de fútbol en os Chuegos Olimpicos de Barcelona 1992 chugandose-hi partitos d'o Grupo A y D, y un partito d'os quartos de final.
  
  As zagueras obras se realizoron en 1994 ta adequar-lo a la normativa d'a UEFA que obliga a tener todas as localidatz de posiento.
  
  Atros usos 
  L'estadio ye utilizato tamién a sobén ta fer macroconciertos en os que cal destacar os de Michael Jackson en o 1996, Bruce Springsteen en o 1999, Metallica en o 2004 y Héroes del Silencio en o 2007.
  
  Referencias
  
  Vinclos externos 
  
  Romareda
  Real Zaragoza
  Instalacions esportivas d'os Chuegos Olimpicos de Barcelona 1992
  Romareda